Je Anthoynes, filz çay en arriers Girar de Thoyre, fais savoir à touz que je suis antrez en l’omaige et en la feauté dou noble baron Jeham de Chalon, signour d’Arlay, pour XL livres de tornois que il m’a données, lesquex j’ay eues de luy et m’am suis tenuz pour bien paiez; et l’omaige et ceste feauté je li ai faite, salve et exceptée la feauté et l’omaige mons. le conte d’Auceurre et l’abbé de Saint-Oyant et mons. Combert de Belregart, signour de Virechastel. En tesmoignaige de laquel chose, j’ai prié et fait metre en ces presantes lettres le seaul de la court d’Orgelet par la main mons. Nicholaux d’Orgelet, curé de Charchillie, gardour à cel temps doudit seaul... Ceu fu fait et donné le sambadi qui fu voille de la resurrection Nostre Signour, l’am corrant par mil trois cenz et sept, ou mois de marz.